דייוויד או. ראסל

ביוגרפיה

ראסל נולד בניו יורק סיטי לאב יהודי ולאם איטלקייה קתולית.
סיים בהצטיינות בשנת 1981 את לימודיו במקצועות מדע המדינה וספרות אנגלית מ"מכללת אמהרסט" שבמסצ'וסטס.

קריירה

ראסל ביים את סרטו הראשון, הקומדיה העצמאית "להצליף בקוף" שהייתה לחביבת קהל האינדי בשנת 1994.
על סרט הראשון קטף שני פרסים במסגרת פרס אינדפנדנט ספיריט בקטגוריית התסריט הטוב ביותר וסרט הבכורה הטוב ביותר. הסרט היה לבחירת הקהל של פסטיבל סאנדנס.
בשנת 1996 ביים וכתב את התסריט לקומדיה "אני, אשתי ואמי החורגת" בכיכובם של בן סטילר ופטרישה ארקט.
על עבודתו היה מועמד ראסל לפרס אינדפנדנט ספיריט בקטגוריית הבמאי הטוב ביותר והתסריט הטוב ביותר.
ההצלחה של שתי הקומדיות הצנועות נתנה לראסל את האפשרות לביים את סרטו עתיר התקציב הראשון, דרמת המלחמה הסאטירית "שלושה מלכים".
עלילת הסרט הייתה סביב ארבעה חיילי נחתים אמריקאים הנשלחים למצוא זהב גנוב בזמן מלחמת המפרץ.
הסרט שיצא בשנת 1999 זכה להצלחה ביקורתית טובה מאוד וגרף רווח של למעלה מ-100 מיליון דולרים ברחבי העולם.
בזמן צילומי הסרט דווח שראסל כמעט ורב מכות עם כוכב הסרט ג'ורג' קלוני וביקר לעיני כל את איכויות המשחק שלו.
דיווחים אשר אומתו על ידי קלוני כשנה לאחר יציאת הסרט.
הפרויקט הבא שלו, הדרמה הקומית "אני אוהב האקביז" יצא לפעול רק כעבור חמש שנים.
ראסל שכתב, הפיק וביים את הסרט זכה לביקורות מעורבות על עבודתו.
במהלך צילומי הסרט פרץ ויכוח סוער בין ראסל לשחקנית לילי טומלין על תסריט ועשיית הסרט.
הוויכוח שהיה בנוכחות שחקני וצוות הפקת הסרט כמעט והפך לאלים כאשר ראסל העיף חפצים לעברה של טומלין, המריבה צולמה והועלתה לרשת.
באותה שנה גם הוציא לאקרנים את הסרט הדוקומנטרי שלו "Soldiers Pay" על מלחמת עיראק.
לאחר שש שנות היעדרות חזר ראסל לקדמת הבמה בשנת 2010 עם דרמת האגרוף הביוגרפית שלו "פייטר".
את הסרט הפיק ביחד עם דארן ארונופסקי והשחקן הראשי מארק וולברג כוכב סרטיו "שלושה מלכים" ו"אני אוהב האקביז".
עלילת הסרט מגלגלת את ניסיונו של המתאגרף האירי-אמריקאי דיקי וורד (וולברג) לקדם את קריירת האגרוף שלו ולהתנתק מהניהול המשפחתי האדוק, של אמו אליס אקלמונד (מליסה לאו) ואחיו המתאגרף לשעבר דיקי אלמונד (כריסטיאן בייל) המכור לסמים.
הסרט היה לרווחי מאוד ולמצליח ביותר עם שבע מועמדויות לפרס אוסקר, מתוכן שתי זכיות לשחקני המשנה, בייל ולאו.
ראסל עצמו זכה לביקורות משבחות על בימויו והועמד לפרס אוסקר לבמאי הטוב ביותר ולפרס גלובוס הזהב.
בשנת 2012 הוציא ראסל לאקרנים את הדרמה הקומית המצליחה "אופטימיות היא שם המשחק" בכיכובם של ג'ניפר לורנס, בראדלי קופר ורוברט דה נירו. הסרט היה למצליח ביותר של ראסל עם רווחים של למעלה מ-200 מיליון דולרים ברחבי העולם ממכירת כרטיסים. הסרט זכה לביקורות מהללות והיה מועמד ל-8 פרסי אוסקר מתוכן זכה באחד בקטגוריית השחקנית הראשית. ראסל עצמו זכה בפרס באפט"א לתסריט המעובד הטוב ביותר והועמד בטקס האוסקר ל-2 פרסים: בפעם השנייה לפרס הבמאי הטוב ביותר וגם לפרס התסריט המעובד הטוב ביותר.
ב-2013 ביים ראסל את דרמת הפשע הקומית "חלום אמריקאי". בסרט זה איחד ראסל את כוכבי הלהיטים שלו כריסטיאן בייל ואיימי אדמס מ"פייטר" ואת ג'ניפר לורנס ובראדלי קופר מ"אופטימיות היא שם המשחק". הסרט זכה לביקורות מהללות וכן זכה בשלושה פרסי גלובוס זהב: פרס הסרט הקומי/מוזיקלי הטוב ביותר ושני פרסים נוספים על משחקן של כוכבות הסרט אדמס ולורנס. בשנת 2014 היה הסרט מועמד ב-10 קטגוריות בטקס האוסקר, ראסל היה מועמד בפעם השלישית והשנייה ברציפות לפרס הבמאי הטוב ביותר. ראסל היה מועמד גם בקטגוריית פרס אוסקר לתסריט המקורי הטוב ביותר על התסריט שכתב ביחד עם אריק וורן סינגר, תסריט שהתבסס על מבצע אמיתי של ה-FBI לקראת סוף שנות ה-70 (Abscam).
ראסל זכה ביחד עם סינגר ב-2014 בפרס באפט"א לתסריט המקורי הטוב ביותר.